Bangladesa
Bangladesa Res apud Vicidata repertae: Terra continens: Asia Territoria finitima: Birmania, India Locus: 24°1′0″N 89°52′0″E Caput: Dacca Gestio Westminster system, Res publica parlamentaria Princeps: Shahabuddin Chuppu Praefectus: Muhammad Yunus Consilium: Jatiya Sangsad Iudicium: Supreme Court of Bangladesh Situs interretialis Populus Numerus: 169 356 251 Sermo publicus: lingua bengalica Zona horaria: Bangladesh Standard Time, UTC+06:00, Asia/Dhaka Moneta: Bangladeshi taka Commemoratio Paean: Amar Sonar Bangla Sigla ISO BD, BGD, 050; IOC BAN Dominium interretiale: .bd, .বাংলা Praefixum telephonicum: +880 Siglum autoraedarum: BD Tabula aut despectus Bangladesa seu Bangladesia, seu Bangladesha (Bengalice plene গণপ্রজাতন্ত্রী বাংলাদেশ 'res publica terrae Bengalicae'), est civitas sui iuris in Asia Meridiana, ad Sinum Gangeticum et Mare Bangaliense sita in magna delta paludosa quod flumina Ganges et Brahmaputra formant. Quondam Pakistania Orientalis appellabatur, a Pakistania anno 1971 liberata est. Indiae septentrione, oriente, et occidente, dum austroriente Birmaniae et meridie Sinui Gangetico finitima est. Civitas frequentatissima est, cum amplius 130 millionum incolarum. Caput civitatis est urbs Dacca, cui plus quam 11 milliones, et secunda urbs praecipua est Deltagangopolis (Bengalice চট্টগ্রাম), cui plus quam 3 milliones incolarum sunt. Geographice, civitas super fertile delta Gangis et Brahmaputrae iacet et annuis hippali diluviis et typhonibus obnoxius est. Gubernationis modus democratia parlamentaria est, sed politica regula pro emergentiae lege per biennium e die 11 Ianuarii anni 2007 et e die 17 Decembris anni 2008 suspensa est. Bangladesha Consortionis Populorum, Consociationis Asiae Meridionalis Adiumenti Regionalis (Anglice South Asian Association for Regional Cooperation, SAARC), Initiativae Sinus Gangetici Adiumenti Technici Multicampici et Oeconomici (Anglice Bay of Bengal Initiative for MultiSectoral Technical and Economic Cooperation, BIMSTEC) Consociatio Colloquii Islamici (Arabice منظمة المؤتمر الإسلامي) et Octo Nationum Evolventium (Anglice Developing 8 Countries, D-8) socia est. Velut Argentaria Mundana in suo "Breviario Nationum" (Anglice Country Brief) Iulii anni 2005 indicat, civitas magnos progressus in humana evolutione in alphabetizationis ambitu, in educativa sexuali aequalitate, et in incolarii incrementi deminutione fecit. Nihilominus, Bangladesha adhuc gravibus quaestionibus obviam it inter quas politica extensio, grapheocratica corruptio, et oeconomica competentia de mundo. Bangladesa septima civitas cum maximo incolarum numero et cum maxima spissitudine incolarum civitatum una in mundo est cum magno paupertatis indice. Nihilominus productus domesticus grossus per capita, accommodata inflatione, ex anno 1975 duplicatus est et paupertatis index in 20 centesimis ineunte saeculo XXI deminutis est. Civitas in catalogo Next Once est, ubi undecim oeconomiae cum bonis pecuniariae collocationis et oeconomici incrementi conspectibus sunt. Dacca et aliae civitatis urbes vis hoc incrementum impellens fuerunt.